CELEX: 32015R2313
Language: hr
Date: 2015-11-30 00:00:00
Title: Uredba Vijeća (EU) 2015/2313 od 30. studenoga 2015. o raspodjeli ribolovnih mogućnosti u skladu s Protokolom o provedbi uz Sporazum o partnerstvu u održivom ribarstvu između Europske unije i Republike Liberije

12.12.2015   
            
            
               HR
            
            
               Službeni list Europske unije
            
            
               L 328/44
            
         UREDBA VIJEĆA (EU) 2015/2313
   od 30. studenoga 2015.
   o raspodjeli ribolovnih mogućnosti u skladu s Protokolom o provedbi uz Sporazum o partnerstvu u održivom ribarstvu između Europske unije i Republike Liberije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Europska unija i Republika Liberija 5. lipnja 2015. parafirale su Sporazum o partnerstvu u održivom ribarstvu (dalje u tekstu „Sporazum”) i Protokol o provedbi uz navedeni Sporazum (dalje u tekstu „Protokol”), kojima se plovilima Unije odobravaju ribolovne mogućnosti u vodama nad kojima Republika Liberija ima suverenitet ili jurisdikciju u pogledu ribarstva.
            
         
               (2)
            
            
               Vijeće je 30. studenoga 2015. donijelo Odluku (EU) 2015/2312 (1) o potpisivanju i privremenoj primjeni Sporazuma i Protokola.
            
         
               (3)
            
            
               Trebalo bi utvrditi način raspodjele ribolovnih mogućnosti među državama članicama za razdoblje privremene primjene kao i za cjelokupno razdoblje važenja Protokola.
            
         
               (4)
            
            
               U skladu s člankom 10. stavkom 1. Uredbe Vijeća (EZ) br. 1006/2008 (2), ako se pokaže da ribolovne mogućnosti dodijeljene Uniji na temelju Protokola nisu u potpunosti iskorištene, Komisija o tome treba obavijestiti predmetne države članice. Izostanak odgovora u roku koji utvrđuje Vijeće trebao bi se smatrati potvrdom da plovila predmetne države članice ne iskorištavaju u potpunosti svoje ribolovne mogućnosti u određenom razdoblju.
            
         
               (5)
            
            
               Člankom 12. Protokola predviđena je privremena primjena Protokola od dana njegova potpisivanja. Ova bi se Uredba stoga trebala primjenjivati od dana potpisivanja Protokola,
            
         DONIJELO JE OVU UREDBU:
   Članak 1.
   1.   Ribolovne mogućnosti utvrđene u Protokolu o provedbi uz Sporazum o partnerstvu u održivom ribarstvu između Europske unije i Republike Liberije raspoređuju se među državama članicama kako slijedi:
   
               (a)
            
            
               tunolovci plivaričari:
               
                           Španjolska:
                        
                        
                           16 plovila
                        
                     
                           Francuska:
                        
                        
                           12 plovila
                        
                     
         
               (b)
            
            
               plovila s površinskim parangalima:
               
                           Španjolska:
                        
                        
                           6 plovila
                        
                     
         2.   Uredba (EZ) br. 1006/2008 primjenjuje se ne dovodeći u pitanje Sporazum.
   3.   Ako zahtjevima za izdavanje odobrenja za ribolov država članica iz stavka 1. nisu iscrpljene ribolovne mogućnosti utvrđene u Protokolu, Komisija razmatra zahtjeve za izdavanje odobrenja za ribolov bilo koje druge države članice u skladu s člankom 10. Uredbe (EZ) br. 1006/2008.
   4.   Rok u kojem države članice trebaju potvrditi da ne iskorištavaju u potpunosti ribolovne mogućnosti koje su im dodijeljene na temelju Protokola, kako je predviđeno člankom 10. stavkom 1. Uredbe (EZ) br. 1006/2008, iznosi deset radnih dana od dana kada Komisija zatraži takvu potvrdu.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od dana potpisivanja Protokola.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2015.
      
         
            Za Vijeće
         
         
            Predsjednik
         
         É. SCHNEIDER
      
   
   
      (1)  Odluka Vijeća (EU) 2015/2312 od 30. studenoga 2015. o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Republike Liberije te Protokola o provedbi uz navedeni Sporazum (vidjeti str. 1. ovog Službenog lista).
   
      (2)  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice, te o izmjeni Uredbe (EEZ) br. 2874/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).